ΠΕΡΙΕΧΟΜΕΝΑ
ΑΝΩΝΥΜΕΣ ΕΤΑΙΡΕΙΕΣ
Καταστατικά
Ανακοίνωση καταχώρισης στο Γενικό Εμπορικό
Μητρώο της τροποποίησης του καταστατικού
της Ανώνυμης Εταιρείας με την επωνυμία «ΝΤΟΚΤΟΥΜ (ή DOCTUM) ΦΑΡΜΑΚΕΥΤΙΚΗ Κ. ΓΙΟΚΑ-
ΡΗΣ & ΣΙΑ ΑΝΩΝΥΜΟΣ ΕΤΑΙΡΙΑ».
Ανακοίνωση καταχώρισης στο Γενικό Εμπορικό
Μητρώο της τροποποίησης του καταστατικού της
Ανώνυμης Εταιρείας με την επωνυμία «ΙΝΑΞΕΣ
ΝΕΤΓΟΥΟΡΚΣ ΑΝΩΝΥΜΟΣ ΕΜΠΟΡΙΚΗ ΒΙΟΜΗΧΑΝΙΚΗ ΕΤΑΙΡΕΙΑ ΠΑΡΟΧΗΣ ΥΠΗΡΕΣΙΩΝ ΟΛΟΚΛΗ-
ΡΩΜΕΝΩΝ ΣΥΣΤΗΜΑΤΩΝ-ΕΦΑΡΜΟΓΩΝ ΤΗΛΕΠΙΚΟΙΝΩΝΙΑΚΟΥ ΚΑΙ ΣΥΝΑΦΟΥΣ ΕΞΟΠΛΙΣΜΟΥ»
και δ.τ. «INACCESS NETWORKS SA».
ΑΝΩΝΥΜΕΣ ΕΤΑΙΡΕΙΕΣ
ΚΑΤΑΣΤΑΤΙΚΑ
(1)
Ανακοίνωση καταχώρισης στο Γενικό Εμπορικό
Μητρώο της τροποποίησης του καταστατικού
της Ανώνυμης Εταιρείας με την επωνυμία «ΝΤΟΚΤΟΥΜ (ή DOCTUM) ΦΑΡΜΑΚΕΥΤΙΚΗ Κ. ΓΙΟΚΑ-
ΡΗΣ & ΣΙΑ ΑΝΩΝΥΜΟΣ ΕΤΑΙΡΙΑ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 03/04/2015 καταχωρίστηκε στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρησης
518003, η με Αριθ. Πρωτ. 8093/14 - 13/03/2015 Απόφαση
του Αντιπεριφερειάρχη Π.Ε. Ανατολικής Αττικής, περί
έγκρισης της τροποποίησης του άρθρου 5, του καταστατικού της Ανώνυμης Εταιρείας με την επωνυμία «ΝΤΟ-
ΚΤΟΥΜ (ή DOCTUM) ΦΑΡΜΑΚΕΥΤΙΚΗ Κ. ΓΙΟΚΑΡΗΣ & ΣΙΑ
ΑΝΩΝΥΜΟΣ ΕΤΑΙΡΙΑ» και αριθμό ΓΕΜΗ 004225901000,
σύμφωνα με την από 30/06/2014 Απόφαση της Τακτικής
Γενικής Συνέλευσης των μετόχων της, για την αύξηση του
μετοχικού κεφαλαίου της εταιρείας κατά διακόσιες πενήντα έξι χιλιάδες διακόσια τέσσερα ευρώ. Ακολούθως,
το άρθρο 5 έχει σε περίληψη, ως εξής:
«Άρθρο 5
Μετοχικό Κεφάλαιο
1. ........................................................................................................
μ) Δυνάμει της από 30.06.2014 αποφάσεως της Γενικής
Συνελεύσεως των μετόχων, το κεφάλαιο της εταιρείας
αυξάνεται κατά διακόσιες πενήντα έξι χιλιάδες διακόσια
τέσσερα (256.204 €) ευρώ δια
-) κεφαλαιοποιήσεως της διαφοράς αναπροσαρμογής αξίας των ακινήτων, βάσει του Ν. 2065/1992, ύψους
εβδομήντα εννιά χιλιάδων τετρακοσίων τεσσάρων
(79.404,00 €) ευρώ, με την έκδοση χιλίων πεντακοσίων
είκοσι επτά (1.527) μετοχών ονομαστικής αξίας πενήντα
δύο (52 €) ευρώ εκάστη.
-) την κεφαλαιοποίηση της υποχρέωσης προς την
μέτοχο εταιρεία «ERGONOM GROUP ltd.» κατά εκατόν
εβδομήντα έξι χιλιάδες οκτακόσια (176.800,00 €) ευρώ,
και ταυτόχρονη έκδοση τριών χιλιάδων τετρακοσίων
(3.400,00) νέων μετοχών ονομαστικής αξίας πενήντα δύο
(52,00) ευρώ εκάστης και με τιμή διάθεσης των νέων
μετοχών να είναι 260,00 ευρώ ανά μετοχή και με κατάργηση του δικαιώματος των παλαιών μετόχων.
Το συνολικόν ύψος του Μετοχικού Κεφαλαίου της
εταιρείας, ανέρχεται εις το ποσόν των έξι εκατομμυρίων
οκτακοσίων σαράντα επτά χιλιάδων διακοσίων τεσσάρων (6.847.204 €) ευρώ και θα διαιρείται σε εκατόν τρι-
άντα μία χιλιάδες εξακόσιες εβδομήντα επτά (131.677)
ονομαστικές μετοχές, ονομαστικής αξίας (52 €) ευρώ
εκάστη.
2 ......................................................................................................».
Την ίδια ημερομηνία καταχωρίστηκε (αυθημερόν χωρίς έλεγχο βάσει του Ν. 3604/2007) και ολόκληρο το νέο
κείμενο του καταστατικού της εταιρείας, όπως ισχύει
μετά και την κατά τα ανωτέρω τροποποίησή του.
Αθήνα, 17 Mαΐου 2016
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαΐου 2016
ΤΕΥΧΟΣ ΠΡΑ.Δ.Ι.Τ.
Αρ. Φύλλου 1583
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1583/19.05.2016
(2)
Ανακοίνωση καταχώρισης στο Γενικό Εμπορικό
Μητρώο της τροποποίησης του καταστατικού
της Ανώνυμης Εταιρείας με την επωνυμία «ΙΝΑΞΕΣ ΝΕΤΓΟΥΟΡΚΣ ΑΝΩΝΥΜΟΣ ΕΜΠΟΡΙΚΗ ΒΙ-
ΟΜΗΧΑΝΙΚΗ ΕΤΑΙΡΕΙΑ ΠΑΡΟΧΗΣ ΥΠΗΡΕΣΙΩΝ
ΟΛΟΚΛΗΡΩΜΕΝΩΝ ΣΥΣΤΗΜΑΤΩΝ-ΕΦΑΡΜΟΓΩΝ ΤΗΛΕΠΙΚΟΙΝΩΝΙΑΚΟΥ ΚΑΙ ΣΥΝΑΦΟΥΣ ΕΞΟ-
ΠΛΙΣΜΟΥ» και δ.τ. «INACCESS NETWORKS SA».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 04/0472016 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρησης
604506, το από 08/07/2013 Πρακτικό της Έκτακτης Γενικής Συνέλευσης των μετόχων της Ανώνυμης Εταιρείας
με την επωνυμία «ΙΝΑΞΕΣ ΝΕΤΓΟΥΟΡΚΣ ΑΝΩΝΥΜΟΣ
ΕΜΠΟΡΙΚΗ ΒΙΟΜΗΧΑΝΙΚΗ ΕΤΑΙΡΕΙΑ ΠΑΡΟΧΗΣ ΥΠΗΡΕΣΙΩΝ ΟΛΟΚΛΗΡΩΜΕΝΩΝ ΣΥΣΤΗΜΑΤΩΝ-ΕΦΑΡΜΟΓΩΝ
ΤΗΛΕΠΙΚΟΙΝΩΝΙΑΚΟΥ ΚΑΙ ΣΥΝΑΦΟΥΣ ΕΞΟΠΛΙΣΜΟΥ»,
το διακριτικό τίτλο «INACCESS NETWORKS SA» και αριθμό Γ.Ε.ΜΗ. 003890301000, σύμφωνα με το οποίο απο-
φασίστηκε η τροποποίηση των άρθρων 5, 8, 9, 10, 11,
12,14, 15,16,19, 20, 21, 22, 23, 24, 27, 28, 29, 30, 31, 32,
33 και 34, η διαγραφή των άρθρων 13,17, 18, 25 και 26,
η συνένωση του άρθρου 6 και 7 στο ίδιο νέο άρθρο 6
καθώς και η εισαγωγή νέων άρθρων 7 και 24 του καταστατικού της, ως εξής:
ΑΡΘΡΟ 5ο
Μετοχικό κεφάλαιο
1. α) Το μετοχικό κεφάλαιο της εταιρείας ορίσθηκε
κατά την σύσταση στο ποσό των είκοσι εκατομμυρίων
δραχμών (20.000.000) διαιρεμένο σε είκοσι χιλιάδες
(20.000) μετοχές ονομαστικής αξίας χιλίων δραχμών
(1.000) η κάθε μία και καλύφθηκε ολοσχερώς κατά τα
προβλεπόμενα στο άρθρο 35 του παρόντος.
β) Με την 30/06/2003 απόφαση της Τακτικής Γενικής
Συνέλευσης το μετοχικό κεφάλαιο της εταιρείας μετατράπηκε σε ευρώ σύμφωνα με τον Ν.2842/2000 με μεί-
ωση του μετοχικού κεφαλαίου κατά 94,06 ευρώ (32.050
δρχ.) με περαιτέρω μείωση της ονομαστικής αξίας εκάστης μετοχής από 1.000 σε 998,3975 (2,93 ευρώ).
Η κατά 32.050 δρχ. (94,06 ευρώ) μείωση του μετοχικού
κεφαλαίου λόγω μετατροπής αυτού και της ονομαστικής
αξίας της μετοχής σε ευρώ, θα μεταφερθεί σε αποθεματικό «Διαφορά από μετατροπή μετοχικού κεφαλαίου σε
ευρώ».
γ) Το μετοχικό κεφάλαιο μετά από την μετατροπή σε
ευρώ και τη στρογγυλοποίηση ανήλθε στο ποσό των
πενήντα οκτώ χιλιάδων και εξακοσίων ευρώ (58.600)
διαιρεμένο σε είκοσι χιλιάδες (20.000) ανώνυμες μετοχές,
ονομαστικής αξίας δύο ευρώ και ενενήντα τριών λεπτών
(2,93) η κάθε μία.
δ) Με την 19/12/2005 απόφαση της Έκτακτης Γενικής
Συνέλευσης το μετοχικό κεφάλαιο της εταιρείας αυξήθηκε κατά εκατόν σαράντα δύο χιλιάδες εκατόν πέντε
ευρώ (142.105,00 ευρώ) δια της εκδόσεως σαράντα οκτώ
χιλιάδων πεντακοσίων (48.500) νέων μετοχών, ονομαστικής αξίας δύο ευρώ και ενενήντα τριών λεπτών (2,93
ευρώ) η κάθε μία.
ε) Το μετοχικό κεφάλαιο μετά την αύξηση ανήλθε στο
ποσό των διακοσίων χιλιάδων επτακοσίων πέντε ευρώ
(200.705,00) διαιρεμένο σε εξήντα οκτώ χιλιάδες πεντακόσιες (68.500) ανώνυμες μετοχές ονομαστικής αξίας
δύο ευρώ και ενενήντα τριών λεπτών (2,93) η κάθε μία.
στ) Με την 18/12/2006 απόφαση της Έκτακτης Γενικής
Συνέλευσης το μετοχικό κεφάλαιο της εταιρείας αυξήθηκε κατά διακόσιες χιλιάδες επτακόσια πέντε ευρώ
(200.705,00 ευρώ) δια της εκδόσεως εξήντα οκτώ χιλιάδων πεντακοσίων (68.500) νέων μετοχών, ονομαστικής
αξίας δύο ευρώ και ενενήντα τριών λεπτών (2,93 ευρώ)
η κάθε μία.
ζ) Με την 18/12/2006 απόφαση της Έκτακτης Γενικής
Συνέλευσης το μετοχικό κεφάλαιο της εταιρείας αυξήθηκε στο ποσό των τετρακοσίων μία χιλιάδων τετρακοσίων
δέκα ευρώ (401.410,00) διαιρεμένο σε εκατόν τριάντα
επτά χιλιάδες (137.000) ανώνυμες μετοχές ονομαστικής
αξίας δύο ευρώ και ενενήντα τριών λεπτών (2,93) η κάθε
μία.
η) Με την 25/06/2007 απόφαση της Έκτακτης Γενικής
Συνέλευσης ανακλήθηκε η αύξηση του μετοχικού κεφαλαίου κατά διακόσιες χιλιάδες επτακόσια πέντε ευρώ
(200.705,00 ευρώ) δια της εκδόσεως εξήντα οκτώ χιλιάδων πεντακοσίων (68.500) νέων μετοχών, ονομαστικής
αξίας δύο ευρώ και ενενήντα τριών λεπτών (2,93 ευρώ)
η κάθε μία.
θ) Με την 25/06/2007 απόφαση της Έκτακτης Γενικής
Συνέλευσης το μετοχικό κεφάλαιο της εταιρείας παραμένει στο μέχρι σήμερα καταβεβλημένο ποσό των δια-
κοσίων χιλιάδων επτακοσίων πέντε ευρώ (200.705,00
ευρώ) διαιρεμένο σε εξήντα οκτώ χιλιάδες πεντακόσιες
(68.500) ανώνυμες μετοχές, ονομαστικής αξίας δύο ευρώ
και ενενήντα τριών λεπτών (2,93 ευρώ) η κάθε μία.
ι) Με την από 17/12/2010 απόφαση της Έκτακτης
Γενικής Συνέλευσης το μετοχικό κεφάλαιο της εταιρείας αυξήθηκε κατά 53.352,37€ (πενήντα τρεις χιλιάδες
τριακόσια πενήντα δύο ευρώ και τριάντα επτά λεπτά)
με την έκδοση 18.209 νέων ανώνυμων μετοχών, ονομαστικής αξίας δύο ευρώ και ενενήντα τριών λεπτών
(2,93€) η κάθε μία και τιμή διάθεσης δεκατρία ευρώ
και εβδομήντα δύο λεπτά (13,72€) για κάθε μετοχή. Η
προκύπτουσα διαφορά ήτοι ποσό εκατόν ενενήντα έξι
χιλιάδες τετρακόσια εβδομήντα πέντε ευρώ και έντεκα
λεπτά (196.475,11€) που θα προκύψει από την έκδοση
μετοχών υπέρ το άρτιον, θα αχθεί σε ειδικό λογαριασμό
«έκδοση μετοχών υπέρ το άρτιον». Με την εν λόγω αύξηση το μετοχικό κεφάλαιο της εταιρείας ανήλθε στο ποσό
των 254,057.37€ (διακόσιες πενήντα τέσσερις χιλιάδες
πενήντα επτά ευρώ και τριάντα επτά λεπτά), διαιρεμένο
σε 86.709 ανώνυμες μετοχές, ονομαστικής αξίας δύο
ευρώ και ενενήντα τριών λεπτών (2,93 €) η κάθε μία.
ια) Με την από 31.3.2011 απόφαση της Έκτακτης Γενικής Συνέλευσης το μετοχικό κεφάλαιο της εταιρείας
αυξήθηκε κατά δέκα τρεις χιλιάδες πεντακόσια πενήντα
ένα ευρώ και 25 λεπτά (€ 13.551,25) με την έκδοση 4.625
νέων ανώνυμων μετοχών, ονομαστικής αξίας κάθε μετοχής δύο ευρώ και ενενήντα τρία λεπτά (2,93 €) και τιμή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1583/19.05.2016
διάθεσης σαράντα τρία ευρώ και είκοσι τέσσερα λεπτά
(43,24 €) για κάθε μετοχή. Η προκύπτουσα διαφορά ήτοι
ποσό 186.433,75 € (εκατόν ογδόντα έξι χιλιάδες τετρακόσια τριάντα τρία ευρώ και εβδομήντα πέντε λεπτά) που
θα προκύψει από την έκδοση μετοχών υπέρ το άρτιον
θα αχθεί σε ειδικό λογαριασμό «έκδοση μετοχών υπέρ το
άρτιον». Με την εν λόγω αύξηση το μετοχικό κεφάλαιο
της εταιρείας ανήλθε στο ποσό των διακοσίων εξήντα
επτά χιλιάδων εξακοσίων οκτώ ευρώ και εξήντα δύο
λεπτών (€267.608,62, διαιρεμένο σε 91.334 ανώνυμες
μετοχές, ονομαστικής αξίας δύο ευρώ και ενενήντα τριών λεπτών (2,93 €) η κάθε μία.
ιβ) Με την ίδια ως άνω από 31.3.2011 απόφαση της
Έκτακτης Γενικής Συνέλευσης το μετοχικό κεφάλαιο της
εταιρείας αυξήθηκε κατά επιπλέον τριακόσιες ογδόντα
δύο χιλιάδες εννιακόσια επτά ευρώ και πέντε λεπτά
(€382.907,05) με κεφαλαιοποίηση μέρους του ποσού
από τον ειδικό λογαριασμό «έκδοση μετοχών υπέρ το
άρτιο», ενώ το ποσό των 1,84€ (ένα ευρώ και ογδόντα
τέσσερα λεπτά) θα παραμείνει στον ίδιο λογαριασμό
για χρήση σε μελλοντική αύξηση του κεφαλαίου. Για την
ολοκλήρωση της αύξησης αυτής εκδόθηκαν 130.685
νέες μετοχές, ονομαστικής αξίας δύο ευρώ και ενενήντα
τριών λεπτών (2,93€) έκαστης. Έτσι το συνολικό μετοχικό
κεφάλαιο ανέρχεται στο ποσό των εξακοσίων πενήντα
χιλιάδων πεντακοσίων δέκα πέντε ευρώ και εξήντα επτά
λεπτών (€650.515,67) και διαιρείται σε 222.019 μετοχές
ονομαστικής αξίας δύο ευρώ και ενενήντα τριών λεπτών
(2,93 €) έκαστης.
ιγ) Στη συνέχεια με απόφαση της από 08.07.2013
Έκτακτης Γενικής Συνέλευσης των μετόχων της εταιρείας, το μετοχικό κεφάλαιο αυξήθηκε τοις μετρητοίς κατά
το ονομαστικό ποσό των εκατόν εξήντα δύο χιλιάδων
εξακοσίων είκοσι εννέα ευρώ και εξήντα πέντε λεπτών
(€162.629,65) με καταβολή μετρητών και την έκδοση πενήντα πέντε χιλιάδων πεντακοσίων πέντε (55.505) νέων
προνομιούχων με δικαίωμα ψήφου μετατρέψιμων σε
κοινές ονομαστικών μετοχών (οι «Προνομιούχες Μετοχές»), ονομαστικής αξίας κάθε μετοχής δύο ευρώ και
ενενήντα τρία λεπτών (€2,93) και υπέρ το άρτιο αξίας
σαράντα δύο ευρώ και ένδεκα λεπτών (€42,11) η κάθε
μία, ήτοι με τιμή διάθεσης σαράντα πέντε ευρώ και τεσσάρων λεπτών (€45,04) κάθε μετοχής, συνολικό ποσό
αξίας υπέρ το άρτιο όλων των νεοεκδιδόμενων μετοχών
δύο εκατομμυρίων τριακοσίων τριάντα επτά χιλιάδων
τριακοσίων δέκα πέντε ευρώ και πενήντα πέντε λεπτών
(€2.337.315,55) και συνολικό ποσό διάθεσης όλων των
νεοεκδιδόμενων μετοχών, συμπεριλαμβανομένης της
διαφοράς υπέρ το άρτιο, δύο εκατομμυρίων τετρακοσίων ενενήντα εννέα χιλιάδων εννιακοσίων σαράντα πέντε
ευρώ και είκοσι λεπτών (€2.499.945,20). Η υπέρ το άρτιο
διαφορά, ποσού για κάθε μετοχή σαράντα δύο ευρώ
και ένδεκα λεπτών (€42,11) και συνολικού για όλες τις
νεοεκδιδόμενες μετοχές δύο εκατομμυρίων τριακοσίων τριάντα επτά χιλιάδων τριακοσίων δέκα πέντε ευρώ
και πενήντα πέντε λεπτών (€2.337.315,55), ήχθη στο
λογαριασμό «Διαφορά από έκδοση μετοχών υπέρ το
άρτιο». Κατόπιν της αύξησης αυτής, το μετοχικό κεφάλαιο της εταιρείας ανέρχεται σε οκτακόσιες δέκα τρεις
χιλιάδες εκατόν σαράντα πέντε ευρώ και τριάντα δύο
λεπτά (€813.145,32), διαιρούμενο σε διακόσιες εβδομήντα επτά χιλιάδες πεντακόσιες είκοσι τέσσερις (277.524)
ονομαστικές μετά ψήφου μετοχές, ονομαστικής αξίας
δύο ευρώ και ενενήντα τρία λεπτών (€2,93) εκάστης, εκ
των οποίων διακόσιες είκοσι δύο χιλιάδες δέκα εννέα
(222.019) είναι κοινές μετοχές και πενήντα πέντε χιλιάδες
πεντακόσιες πέντε (55.505) είναι προνομιούχες μετοχές.
ΑΡΘΡΟ 6ο
Μετοχές - Περιορισμοί
1 .Οι μετοχές της Εταιρείας είναι δύο κατηγοριών, κοινές και προνομιούχες με δικαίωμα ψήφου μετατρέψιμες
σε κοινές, όλες δε είναι ονομαστικές και δεσμευμένες,
δυνάμενες να μετατραπούν σε ανώνυμες και αντίστροφα
με απόφαση της Γενικής Συνέλευσης κατά την απαρτία
και πλειοψηφία του άρθρου 15 παράγραφος 4 του παρόντος. Κάθε μετοχή, κοινή και προνομιούχος, δίνει στον
κάτοχό της δικαίωμα μιας ψήφου στη Γενική Συνέλευση.
2. Το προνόμιο των προνομιούχων μετοχών συνίσταται στη μερική ή ολική απόληψη, πριν από τις κοινές
μετοχές, του διανεμόμενου πρώτου και πρόσθετου
μερίσματος, σωρευτικά, από τα κέρδη των επόμενων
χρήσεων και για τις χρήσεις κατά τις οποίες δεν έγινε
διανομή μερίσματος.
2.1) Η μετατροπή των προνομιούχων μετοχών σε κοινές γίνεται υποχρεωτικά κατόπιν αιτήματος της Εταιρείας
προς τους κατόχους των Προνομιούχων Μετοχών με
αναλογία μετατροπής για κάθε προνομιούχο μετοχή που
θα προκύψει από τον κάτωθι μαθηματικό τύπο:
, όπου
CR= Λόγος Μετατροπής
PMS= Ο Συνολικός αριθμός των Κοινών μετοχών της
Εταιρείας
IS= Ο Συνολικός αριθμός των Προνομιούχων μετοχών
της Εταιρείας
Υ%= Το συνολικό ποσό διάθεσης των προνομιούχων
Μετοχών συμπεριλαμβανομένου οποιουδήποτε ποσού
υπέρ το άρτιο / Χ%* EBITDA 2014 * 7.15 * 80%.
Χ%= Το ποσοστό του συνολικού μετοχικού κεφαλαίου
στο οποίο αντιστοιχούν οι προνομιούχες μετοχές.
2.2) Το δικαίωμα μετατροπής από την Εταιρεία των
προνομιούχων μετοχών σε κοινές σύμφωνα με την παράγραφο 2.1 του παρόντος τελεί υπό τον όρο ότι η Εταιρεία
θα έχει επιτύχει σωρευτικά
α) κατά τη χρήση 1/1/2013 έως 31/12/2013 πωλήσεις
€5.874.000 και EBITDA €1.295 million και
β) πωλήσεις €15.300.000 για την οικονομική χρήση
από 1/1/2014 έως 31/12/2014 και για την ίδια χρήση
γ) EBITDA €3.500.000, με επιτρεπόμενη απόκλιση έως
-15%.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1583/19.05.2016
2.3) Σε περίπτωση που δεν πληρωθούν οι προϋποθέσεις της παραγράφου 2.2 του παρόντος, η Εταιρεία
δικαιούται μετά την 01/01/2015 να αιτηθεί την υποχρεωτική μετατροπή των προνομιούχων μετοχών σε κοι-
νές με αναλογία μετατροπής μια κοινή μετοχή για κάθε
προνομιούχο μετοχή.
2.4) Στις περιπτώσεις των παραγράφων 2.1 και 2.3 του
παρόντος άρθρου η μετατροπή διενεργείται με απόφαση του Διοικητικού Συμβουλίου της εταιρείας που λαμ-
βάνεται με την απαρτία και πλειοψηφία του άρθρου 12
παράγραφος 4 του παρόντος, η οποία διαπιστώνει και
την πλήρωση ή μη των προϋποθέσεων της παραγράφου
2.2.
3. Η Εταιρεία δεν εκδίδει μετοχικούς τίτλους, η δε
απόδειξη της μετοχικής ιδιότητας γίνεται με βάση τις
εγγραφές και τα στοιχεία του ειδικού βιβλίου της Εταιρείας που τηρείται κατά τα οριζόμενα στην παράγραφο
6 του άρθρου 8β του Κ.Ν.2190/1920. Στο εν λόγω βιβλίο
της Εταιρείας που μπορεί να τηρείται και ηλεκτρονικά
καταχωρούνται τα εξής στοιχεία για κάθε μέτοχο: το
ονοματεπώνυμο ή η εταιρική επωνυμία, η διεύθυνση
κατοικίας ή η έδρα αντίστοιχα, το επάγγελμα, η εθνικότητα, ο αριθμός ταυτότητας και φορολογικού μητρώου,
καθώς και η διεύθυνση επικοινωνίας και ηλεκτρονικού
ταχυδρομείου (εφόσον υπάρχει) στην οποία η Εταιρεία
αποστέλλει όλες τις κοινοποιήσεις δυνάμει του παρόντος
καταστατικού. Το βάρος ενημέρωσης τυχόν αλλαγών
των προσωπικών στοιχείων επικοινωνίας φέρει κάθε
μέτοχος, της Εταιρείας θεωρουμένης ότι έχει προσηκόντως ενημερώσει το μέτοχο στα στοιχεία επικοινωνίας
που έχει καταγεγραμμένα στο ως άνω ειδικό βιβλίο. Η
Εταιρεία μετά από αίτηση των μετόχων δύναται να εκδίδει σχετικές βεβαιώσεις, σύμφωνα με τις εγγραφές και
τα στοιχεία του ως άνω τηρούμενου από την Εταιρεία
ειδικού βιβλίου, με τις οποίες θα πιστοποιείται η μετοχική
τους ιδιότητα. Η βεβαίωση του προηγούμενου εδαφίου μπορεί να προσκομίζεται, στο χρόνο που εκάστοτε
ορίζεται, από το μέτοχο στην Εταιρεία, για την άσκηση
των δικαιωμάτων που απορρέουν από τη μετοχή. Όπου
στον ΚΝ.2190/1920 απαιτείται δέσμευση των μετοχών
του μετόχου για την άσκηση δικαιώματος μειοψηφίας ή
τη συμμετοχή στη γενική συνέλευση της Εταιρείας αυτή
διενεργείται με έγγραφη δήλωση του μετόχου προς το
Διοικητικό Συμβούλιο της Εταιρείας.
4. Η μεταβίβαση των μετοχών της Εταιρείας γίνεται με
εγγραφή στο ειδικό βιβλίο της Εταιρείας, η οποία χρονολογείται και υπογράφεται από το μεταβιβάζοντα μέτοχο
και τον αποκτώντα ή τους πληρεξουσίους αυτών. Στο
ειδικό βιβλίο της Εταιρείας επισημειώνονται επίσης το
ονοματεπώνυμο ή η εταιρική επωνυμία με τη διεύθυνση
ή την έδρα αντίστοιχα, το επάγγελμα και η εθνικότητα
του μεταβιβάζοντος και του αποκτώντος. Ως μέτοχος
έναντι της Εταιρείας θεωρείται ο εγγεγραμμένος στο
βιβλίο αυτό.
5. Απαγορεύεται απολύτως οποιαδήποτε μεταβίβαση
κοινών μετοχών μεταξύ των υφιστάμενων μετόχων, καθώς και από κάποιον εκ των μετόχων σε τρίτο μη μέτοχο
(εφεξής «Αγοραστή») χωρίς προηγούμενη απόφαση του
Διοικητικού Συμβουλίου της Εταιρείας, η οποία λαμβάνεται με τα ποσοστά απαρτίας και πλειοψηφίας της πα-
ραγράφου 4 του άρθρου 12 του παρόντος, για διάστημα
πέντε (5) ετών από την από 08.07.2013 απόφαση της
έκτακτης γενικής συνέλευσης των μετόχων της Εταιρείας
περί αύξησης του μετοχικού κεφαλαίου της Εταιρείας
(εφεξής Περίοδος Απαγόρευσης Μεταβίβασης). Η ως
άνω απαγόρευση δεν ισχύει για τη μεταβίβαση κοινών
μετοχών που προέρχονται από μετατροπή προνομιούχων μετοχών σε κοινές.
6. Ο όρος μεταβίβαση περιλαμβάνει οποιαδήποτε μετάθεση κυριότητας επί των μετοχών ή παροχή άλλου
δικαιώματος που δεσμεύει υπέρ τρίτου την άσκηση
των δικαιωμάτων ψήφου των μετοχών, με οποιοδήποτε τρόπο και μορφή, καθώς και οποιοδήποτε σύσταση
ενεχύρου ή άλλου βάρους ή παραχώρηση επικαρπίας,
ανεξάρτητα από την άσκηση των δικαιωμάτων ψήφου
από το μέτοχο ή μη.
7. Μετά την πάροδο της Περιόδου Απαγόρευσης
Μεταβίβασης των κοινών μετοχών που προβλέπεται
στην παράγραφο 5 του παρόντος άρθρου, και σε κάθε
περίπτωση μεταβίβασης των προνομιούχων μετοχών,
κάθε μέτοχος μπορεί να μεταβιβάσει εν όλω ή εν μέρει τις μετοχές του, ακολουθώντας τη διαδικασία που
προβλέπεται στις επόμενες παραγράφους του παρόντος
άρθρου (εφεξής «Διαδικασία Μεταβίβασης»). Μεταβίβαση μετοχών για οποιονδήποτε λόγο κατά παράβαση
των όσων προβλέπονται στις επόμενες παραγράφους
του παρόντος άρθρου θεωρείται απολύτως άκυρη και
χωρίς καμία ισχύ.
8. Μέτοχος που επιθυμεί να μεταβιβάσει μετοχές του
(εφεξής «Μεταβιβάζων Μέτοχος») σε μέτοχο ή τρίτο μη
μέτοχο (εφεξής «Αγοραστή»), οφείλει να γνωστοποιήσει
τούτο με συστημένη επιστολή επί αποδείξει παραλαβής (εφεξής «Αίτηση Μεταβίβασης») προς το Διοικητικό
Συμβούλιο, δηλώνοντας ειδικότερα α) τον αριθμό των
προς μεταβίβαση μετοχών, β) το τίμημα ανά μετοχή που
του έχει προσφερθεί από τον Αγοραστή, γ) τους όρους
καταβολής του τιμήματος αυτού και όλους τους τυχόν
λοιπούς όρους, οι οποίοι δεν πρέπει να είναι λιγότερο ευνοϊκοί από αυτούς της Προσφοράς του Αγοραστή, δ) την
αναμενόμενη ημερομηνία κατάρτισης της συναλλαγής,
ε) σε περίπτωση που ο Αγοραστής είναι φυσικό πρόσωπο το επώνυμο, το όνομα, το επάγγελμα και τη διεύθυν-
σή του και σε περίπτωση που είναι νομικό πρόσωπο την
πλήρη επωνυμία, την εθνικότητα, την έδρα, το είδος της
δραστηριότητας, τον αριθμό φορολογικού μητρώου και
τα στοιχεία νομίμου εκπροσώπου του ενδιαφερόμενου
νομικού προσώπου. Η Αίτηση Μεταβίβασης μπορεί ν’
ανακαλείται συνολικά ή εν μέρει, μέχρι την ολοκλήρωση
της μεταβίβασης των μετοχών. Το Διοικητικό Συμβούλιο
οφείλει να γνωστοποιεί εγγράφως, επί αποδείξει παραλαβής, τα στοιχεία κάθε Αίτησης Μεταβίβασης που του
κοινοποιείται, εντός πέντε (5) εργασίμων ημερών από
τη λήψη της, σε κάθε μέτοχο, πλην του Μεταβιβάζοντος
Μετόχου και του Αγοραστή, εφόσον ο τελευταίος είναι
μέτοχος.
9. Κάθε Μέτοχος πλην του Μεταβιβάζοντος Μετόχου,
έχει δικαίωμα προτίμησης στις μεταβιβαζόμενες μετοχές
κατ’ ελάχιστο κατά το λόγο συμμετοχής του στο μετοχικό
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1583/19.05.2016
κεφάλαιο της Εταιρείας, αναγόμενου στο 100%, με τους
όρους και το τίμημα, βάσει των οποίων οι υπό πώληση
μετοχές προσφέρονται από το Μεταβιβάζοντα Μέτοχο
(εφεξής «Δικαίωμα Προτίμησης»). Σε περίπτωση επικείμενης μεταβίβασης μετοχών κατά την παράγραφο 8 του
παρόντος άρθρου, έκαστος μέτοχος, πλην του Μεταβιβάζοντος Μετόχου μπορεί, είτε να απορρίψει την Αίτηση
Μεταβίβασης, είτε να ασκήσει το Δικαίωμα Προτίμησης
(εφεξής ο «Αποκτών Μέτοχος») με έγγραφη δήλωση κοινοποιούμενη στο Μεταβιβάζοντα Μέτοχο και στο Διοι-
κητικό Συμβούλιο της Εταιρείας με απόδειξη παραλαβής
(εφεξής «Δήλωση Απόρριψης» και «Αίτηση Απόκτησης»,
αντίστοιχα), εντός αποκλειστικής προθεσμίας δέκα πέντε
(15) ημερών από την κατά την προηγούμενη παράγραφο
γνωστοποίηση σε αυτόν από το Διοικητικό Συμβούλιο
της Αίτησης Μεταβίβασης του Μεταβιβάζοντος Μετόχου
(εφεξής «Πρώτη Περίοδος Αποδοχής»). Έκαστος μέτοχος
με έγγραφη αίτησή του προς το Διοικητικό Συμβούλιο δικαιούται να λάβει γνώση των Αιτήσεων Απόκτησης που
έχουν κοινοποιηθεί στο Διοικητικό Συμβούλιο κατά τα
ανωτέρω. Εντός νέας προθεσμίας δέκα (10) ημερών, αρχομένης από την επόμενη της λήξης της Πρώτης Περιό-
δου Αποδοχής (εφεξής «Δεύτερη Περίοδος Αποδοχής»),
κάθε Μέτοχος μπορεί να υποβάλει Αίτηση Απόκτησης ή
Δήλωση Απόρριψης, κοινοποιούμενη στο Μεταβιβάζοντα Μέτοχο και στο Διοικητικό Συμβούλιο της Εταιρείας
με απόδειξη παραλαβής, προκειμένου για την άσκηση
ή μη, αντίστοιχα, του δικαιώματος προτίμησης για το
μέρος των μετοχών άλλου Μετόχου, ο οποίος άσκησε
μερικώς το δικαίωμα προτίμησης. Σε περίπτωση που
αθροιστικά τα Δικαιώματα Προτίμησης που θα ασκηθούν, υπερκαλύπτουν τον αριθμό των μεταβιβαζόμενων
μετοχών, αυτά περιορίζονται στο λόγο συμμετοχής του
κάθε Αποκτώντος Μετόχου στο μετοχικό κεφάλαιο της
Εταιρείας, ώστε το σύνολο των ασκηθέντων Δικαιωμάτων Προτίμησης να καλύπτουν τον αριθμό των προς
μεταβίβαση μετοχών. Σε περίπτωση που τα Δικαιώματα
Προτίμησης που ασκούνται υπολείπονται του αριθμού
των προς μεταβίβαση μετοχών, η μεταβίβαση στον
Αγοραστή περιορίζεται στον αριθμό των μεταβιβάσιμων μετοχών που δεν καλύπτονται από τα Δικαιώματα
Προτίμησης. Σε κάθε περίπτωση, αν ο Μεταβιβάζων
Μέτοχος λάβει από τον Αγοραστή ή τρίτο (εφεξής επίσης «Αγοραστή») νέα προσφορά για τις υπό μεταβίβαση
μετοχές (εφεξής «Νέα Προσφορά») με όρους ευνοϊκότερους από τους αρχικούς όρους προσφοράς προς τους
Μετόχους σύμφωνα με την παράγραφο 8 του παρόντος
άρθρου, ο Μεταβιβάζων Μέτοχος οφείλει να αναγγείλει
άμεσα τούτο προς κάθε άλλο Μέτοχο και το Διοικητικό
Συμβούλιο με νέα Αίτηση Μεταβίβασης, δηλώνοντας
ειδικότερα τα αναφερόμενα ανωτέρω στην παράγραφο 8 του παρόντος υπό α) έως ε) στοιχεία της προσφο-
ράς. Το Διοικητικό Συμβούλιο οφείλει να γνωστοποιεί
εγγράφως σε κάθε μέτοχο, πλην του Μεταβιβάζοντος
Μετόχου και του Αγοραστή, εφόσον ο τελευταίος είναι
μέτοχος, επί αποδείξει παραλαβής τα στοιχεία κάθε νέας
Αίτησης Απόκτησης που του κοινοποιείται, εντός πέντε
(5) εργασίμων ημερών από τη λήψη της. Κάθε μέτοχος,
πλην του Μεταβιβάζοντος Μετόχου, έχει το δικαίωμα
εκ νέου εντός προθεσμίας δέκα πέντε (15) ημερών από
την κατά την ανωτέρω γνωστοποίηση σε αυτόν από το
Διοικητικό Συμβούλιο της νέας Αίτησης Μεταβίβασης
του Μεταβιβάζοντος Μετόχου (εφεξής «Τρίτη Περίοδος
Αποδοχής»), είτε να ασκήσει το ως άνω Δικαίωμα Προτίμησης με Αίτηση Απόκτησης είτε να απορρίψει τη νέα
Αίτηση Μεταβίβασης με Δήλωση Απόρριψης, κατά τα
ανωτέρω προβλεπόμενα στην παρούσα παράγραφο.
Οι Αιτήσεις Απόκτησης και οι Δηλώσεις Απόρριψης της
παρούσας παραγράφου είναι ανέκκλητες και δεν μπορούν να τροποποιηθούν.
10. Το Διοικητικό Συμβούλιο συνέρχεται υποχρεωτικά
εντός πέντε (5) εργασίμων ημερών από την υποβολή
έγκυρων Δηλώσεων Απόρριψης για το σύνολο των μεταβιβαζόμενων μετοχών ή την υποβολή έγκυρων Αιτή-
σεων Απόκτησης από όλους τους μετόχους πλην του
Μεταβιβάζοντος Μετόχου ή, σε κάθε άλλη περίπτωση,
τη λήξη της τελευταίας εκ των ανωτέρω δύο Περιόδων
Αποδοχής που συνέτρεξε και παρέχει με απόφαση του
την έγκριση για τη μεταβίβαση των μετοχών, καθορίζοντας σε αυτή τους όρους μεταβίβασης συμφώνως προς
την Αίτηση Μεταβίβασης. Η παρασχεθείσα άδεια από το
Διοικητικό Συμβούλιο αφορά αποκλειστικά μεταβίβαση
που διενεργείται συμφώνως προς του όρους της Αίτησης Μεταβίβασης προς τον ίδιο Αγοραστή και ιδίως και
ενδεικτικώς σε τίμημα όχι μικρότερο σε κάθε περίπτωση
από αυτό που αναφέρεται στην Αίτηση Μεταβίβασης.
Ειδικότερα:
10.1 Εφόσον η προσφορά των προς μεταβίβαση μετοχών, όπως περιλαμβάνονται στην Αίτηση Μεταβίβασης,
γίνει αποδεκτή ως προς το σύνολο ή μέρος αυτών με
έγκυρες Αιτήσεις Απόκτησης, η ολοκλήρωση της μεταβίβασης των προς μεταβίβαση μετοχών θα γίνεται σύμ-
φωνα με τους ακόλουθους όρους:
i) Η μεταβίβαση των μετοχών θα ολοκληρώνεται εντός
δέκα πέντε (15) εργασίμων ημερών από την ανωτέρω
απόφαση του Διοικητικού Συμβουλίου. Εντός της ως
άνω προθεσμίας οφείλει να συμπράξει και κάθε Μέτοχος
που ασκεί Δικαίωμα Προτίμησης για την ολοκλήρωση
της εν λόγω Μεταβίβασης. Αν δεν λάβει χώρα πώληση
όλων των Μετοχών εντός της ανωτέρω προθεσμίας, ο
Μεταβιβάζων Μέτοχος κατά τη λήξη της προθεσμίας
αυτής και εφόσον επιθυμεί να προβεί στην πώληση των
υπολοίπων Μετοχών, οφείλει να προσφέρει τις Μετοχές
που δεν πωλήθηκαν, προς πώληση προς τους λοιπούς
Μετόχους με όποιους όρους επιθυμεί και εφόσον οι τελευταίοι δεν επιθυμούν να τις αγοράσουν, τότε δύναται
να τις διαθέσει ελεύθερα.
ii) Ο Μεταβιβάζων Μέτοχος οφείλει να παραδώσει
στους Αποκτώντες Μετόχους πριν ή το αργότερο κατά
την ημέρα κατάρτισης της σύμβασης μεταβίβασης των
μετοχών δεόντως συνταγμένα σχέδια συμβάσεων μεταβίβασης μετοχών και δηλώσεων φόρου μεταβίβασης
μετοχών και, εφόσον το επιθυμεί, πληρεξούσιο με το
απαιτούμενο περιεχόμενο και προς πρόσωπο που έκαστος Αποκτών Μέτοχος θα ορίσει, προκειμένου ο απο-
κτών τις μετοχές μέτοχος να δύναται να ασκήσει όλα τα
δικαιώματα που απορρέουν από την απόκτηση των μετοχών, συμπεριλαμβανομένων των δικαιωμάτων ψήφου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1583/19.05.2016
iii) Κάθε Αποκτών Μέτοχος οφείλει να καταβάλει στο
Μεταβιβάζοντα Μέτοχο ολόκληρο το οφειλόμενο από
αυτόν τίμημα απόκτησης των μετοχών με κατάθεση στον
τραπεζικό λογαριασμό του Μεταβιβάζοντα Μετόχου που
ο τελευταίος θα έχει γνωστοποιήσει στον Αποκτώντα
Μέτοχο για το σκοπό αυτό κατά την ημερομηνία της
μεταβίβασης των μετοχών ή με τραπεζική επιταγή αναγνωρισμένης ελληνικής τράπεζας.
10.2 Εφόσον η Αίτηση Μεταβίβασης απορριφθεί στο
σύνολό της ή παρέλθει άπρακτη εκάστη Περίοδος Αποδοχής της παραγράφου 9 του παρόντος άρθρου ή τα
Δικαιώματα Προτίμησης που ασκήθηκαν υπολείπονται
του αριθμού των προς μεταβίβαση μετοχών, ο Μεταβιβάζων Μέτοχος μπορεί να μεταβιβάσει τις μετοχές του
στον Αγοραστή στο τίμημα και υπό τους όρους της αντίστοιχης Αίτησης Μεταβίβασης. Στην περίπτωση αυτή η
μεταβίβαση των μετοχών θα ολοκληρώνεται εντός δέκα
πέντε (15) εργασίμων ημερών από την ανωτέρω απόφαση του Διοικητικού Συμβουλίου. Αν δεν λάβει χώρα
πώληση όλων των μεταβιβαζόμενων μετοχών εντός της
ανωτέρω προθεσμίας, ο Μεταβιβάζων Μέτοχος κατά
τη λήξη της προθεσμίας αυτής και εφόσον επιθυμεί να
προβεί στην πώληση των Μετοχών, οφείλει να προσφέρει τις Μετοχές που δεν πωλήθηκαν, προς πώληση προς
τους λοιπούς Μετόχους με όποιους όρους επιθυμεί και
εφόσον οι τελευταίοι δεν επιθυμούν να τις αγοράσουν,
τότε δύναται να τις διαθέσει ελεύθερα.
ΑΡΘΡΟ 7ο
Αύξηση Κεφαλαίου
1. Το μετοχικό κεφάλαιο καταβάλλεται ολοσχερώς σε
χρήμα ή σε είδος.
2. Σε κάθε περίπτωση αυξήσεως του μετοχικού κεφαλαίου που δεν γίνεται με εισφορά σε είδος ή στην
περίπτωση που θα εκδοθούν ομολογίες με δικαίωμα μετατροπής σε μετοχές, παρέχεται δικαίωμα προτιμήσεως
σ’ ολόκληρο το νέο κεφάλαιο και στο ομολογιακό αυτό
δάνειο υπέρ εκείνων που είναι τότε μέτοχοι της Εταιρείας
και κατ’ αναλογία της συμμετοχής τους στο υφιστάμενο
μετοχικό κεφάλαιο. Κατά τα λοιπά ισχύουν τα οριζόμενα
στο άρθρο 13 του Κ.Ν. 2190/1920.
ΑΡΘΡΟ 8ο
Δικαιώματα μειοψηφίας
1. Μετά από αίτηση μετόχων, που εκπροσωπούν το
ένα δέκατο (1/10) του καταβεβλημένου μετοχικού κεφαλαίου, η οποία υποβάλλεται στην εταιρεία πέντε (5)
τουλάχιστον πλήρεις ημέρες πριν από τη γενική συνέλευση, το διοικητικό συμβούλιο υποχρεούται να παρέχει
στη γενική συνέλευση πληροφορίες για την πορεία των
εταιρικών υποθέσεων και την περιουσιακή κατάσταση
της εταιρείας. Το διοικητικό συμβούλιο μπορεί να αρνηθεί την παροχή των πληροφοριών για αποχρώντα ουσι-
ώδη λόγο, ο οποίος αναγράφεται στα πρακτικά. Τέτοιος
λόγος μπορεί να είναι, κατά τις περιστάσεις, η εκπροσώπηση των αιτούντων μετόχων στο διοικητικό συμβούλιο
σύμφωνα με τις παραγράφους 3 ή 6 του άρθρου 18 του
N.2190/1920, εφόσον τα αντίστοιχα μέλη του διοικητικού συμβουλίου έχουν λάβει τη σχετική πληροφόρηση
κατά τρόπο επαρκή.
2. Μέτοχοι της εταιρείας, που εκπροσωπούν το ένα
δέκατο (1/10) του καταβεβλημένου μετοχικού κεφαλαίου, δικαιούνται να ζητήσουν από το μονομελές πρωτο-
δικείο της περιφέρειας, στην οποία εδρεύει η εταιρεία,
τον έλεγχο της εταιρείας, εφόσον από την όλη πορεία
αυτής καθίσταται πιστευτό ότι η διοίκηση των εταιρικών
υποθέσεων δεν ασκείται όπως επιβάλλει η χρηστή και
συνετή διαχείριση.
ΚΕΦΑΛΑΙΟ IV
ΓΕΝΙΚΗ ΣΥΝΕΛΕΥΣΗ
ΑΡΘΡΟ 9ο
Συνεδριάσεις γενικής συνέλευσης
1. Η γενική συνέλευση των μετόχων της Εταιρείας
συγκαλείται από το Διοικητικό Συμβούλιο ως τακτική
τουλάχιστον μια φορά κάθε εταιρική χρήση εντός έξι το
πολύ μηνών από τη λήξη της χρήσης αυτής και ως έκτακτη οποτεδήποτε υπαγορεύεται αυτό από τις ανάγκες
της Εταιρείας. Η συνεδρίαση λαμβάνει χώρα στην έδρα
της Εταιρείας ή οπουδήποτε αλλού εντός της Ελληνικής
Επικράτειας.
2. Είναι δυνατή η συμμετοχή μετόχου στη συνεδρίαση
της γενικής συνέλευσης με τηλεδιάσκεψη. Για την παραχώρηση ή μη της ως άνω τεχνικής ευχέρειας αποφασίζει
το Διοικητικό Συμβούλιο με την απόφαση πρόσκλησης
της γενικής συνέλευσης, οι δε διατυπώσεις συμμετοχής
μέσω τηλεδιάσκεψης πρέπει να περιγράφονται στην
πρόσκληση της γενικής συνέλευσης. Η διεξαγωγή της
συνέλευσης μέσω τηλεδιάσκεψης είναι δυνατή και χωρίς
τις ως άνω διατυπώσεις, εφόσον στη συνέλευση παρίστανται ή αντιπροσωπεύονται μέτοχοι που εκπροσωπούν το
σύνολο του καταβεβλημένου μετοχικού κεφαλαίου της
Εταιρείας. Για την εξακρίβωση της ταυτότητας του συμμετέχοντος μέσω τηλεδιάσκεψης μετόχου ο προσωρινός
Πρόεδρος της γενικής συνέλευσης λαμβάνει κάθε κατά
την κρίση του πρόσφορο μέσο.
3. Στη γενική συνέλευση προεδρεύει προσωρινά ο
πρόεδρος του Διοικητικού Συμβουλίου ή ο αναπληρωτής του. Χρέη γραμματέα εκτελεί προσωρινά όποιος ορί-
ζεται από τον πρόεδρο. Αφού εγκριθεί ο κατάλογος των
μετόχων που έχουν δικαίωμα ψήφου στη συνέλευση,
αυτή προχωρεί στην εκλογή του οριστικού Προέδρου
της και του οριστικού γραμματέα.
ΑΡΘΡΟ 10ο
Πρόσκληση Γεν. Συνελεύσεως
1. Κατά παρέκκλιση των διατάξεων του άρθρου 26
του Κ.Ν. 2190/1920, η πρόσκληση δημοσιεύεται σε μια
ημερήσια πολιτική ή οικονομική εφημερίδα της Αθήνας
ή της πρωτεύουσας του νομού της έδρας της Εταιρείας.
2. Το Διοικητικό Συμβούλιο της Εταιρείας δικαιούται,
κατά την ανέλεγκτη κρίση του, με την απόφαση με την
οποία συγκαλείται η γενική συνέλευση να αντικαταστήσει τη δημοσίευση της πρόσκλησης κατά το παρόν άρ-
θρο με σχετική κοινοποίηση με δικαστικό επιμελητή ή με
συστημένη επιστολή ή με παράδοση της πρόσκλησης,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1583/19.05.2016
εφόσον οι μετοχές της Εταιρείας παραμένουν ονομαστικές, στο σύνολό τους, στη διεύθυνση επικοινωνίας
ή στη διεύθυνση ηλεκτρονικού ταχυδρομείου που έχει
γνωστοποιήσει έκαστος των μετόχων στην Εταιρεία και
έχει καταχωρηθεί στο ειδικό βιβλίο του άρθρου 6 του παρόντος Καταστατικού. Σε περίπτωση που η πρόσκληση
επιδίδεται με συστημένη επιστολή, η αποστολή αυτής θα
πρέπει, αποδεδειγμένα, να προηγείται πέντε (5) τουλάχιστον ημέρες της προβλεπόμενης από το νόμο ελάχιστης
προθεσμίας δημοσίευσης της πρόσκλησης.
ΑΡΘΡΟ 11ο
Ψήφοι μετοχών- Αντιπροσώπευση Λήψη αποφάσεων
1. Κάθε μετοχή παρέχει μία ψήφο.
2. Οι έχοντες δικαίωμα συμμετοχής στη γενική συνέλευση μέτοχοι, μπορούν να αντιπροσωπεύονται σ’ αυτήν
από νομίμως εξουσιοδοτημένο πρόσωπο.
3. Για την έγκυρη συγκρότηση, συνεδρίαση και λήψη
αποφάσεων από τη Γενική Συνέλευση σχετικά με θέματα
που δεν εμπίπτουν στις περιπτώσεις των παραγράφων 3
και 5 του άρθρου 29 του ΚΝ.2190/1920, απαιτείται η συνήθης απαρτία και πλειοψηφία. Μη συντελεσθείσης της
εν λόγω απαρτίας η Γενική Συνέλευση προσκαλείται και
συνέρχεται εκ νέου κατά τις διατάξεις του ΚΝ.2190/1920
και του Καταστατικού οποιοδήποτε και αν είναι το κατ’
αυτήν εκπροσωπούμενο τμήμα του μετοχικού κεφαλαίου.
4. Για την έγκυρη συγκρότηση, συνεδρίαση και λήψη
αποφάσεων από τη Γενική Συνέλευση σχετικά με τα ακόλουθα θέματα:
i)Τροποποίηση καταστατικού, διανομή μερισμάτων,
διάσπαση ή απόσχιση κλάδου ή συγχώνευση και για
οποιοδήποτε από τα λοιπά θέματα που εμπίπτουν στις
περιπτώσεις της παραγράφου 3 του άρθρου 29 του
ΚΝ.2190/1920,
ii) Έκδοση οποιουδήποτε ομολογιακού δανείου,
iii) Αύξηση ή μείωση του μετοχικού κεφαλαίου,
iv)Αύξηση ή μείωση των μελών του Διοικητικού Συμβουλίου,
ν)Έγκριση του διορισμού ή αλλαγή των οικονομικών
ελεγκτών,
νi) Έγκριση ετήσιων οικονομικών καταστάσεων της
Εταιρείας και διανομή μερισμάτων,
νii) Αγορά ιδίων μετοχών,
νiii)Παροχή άδειας ή έγκρισης για τη σύναψη συμβάσεων σύμφωνα με το άρθρο 23α του ΚΝ.2190/1920 μεταξύ
της Εταιρείας και των αναφερόμενων στο άρθρο αυτό
προσώπων,
ix) Καθορισμός και έγκριση αμοιβών μελών ΔΣ και
εκτελεστικών μελών
x) Διορισμός, ανάκληση και αντικατάσταση εκκαθαριστών
απαιτείται:
α) απαρτία μετόχων που εκπροσωπούν τα πέντε έκτα
(5/6) τουλάχιστον του καταβεβλημένου μετοχικού κεφαλαίου. Μη συντελεσθείσης της εν λόγω απαρτίας η
Γενική Συνέλευση προσκαλείται και συνέρχεται εκ νέου
κατά τις διατάξεις του Κ.Ν.2190/1920 και του Καταστατικού, βρίσκεται δε σε απαρτία και συνεδριάζει έγκυρα
επί των θεμάτων της αρχικής ημερήσιας διάταξης, όταν
εκπροσωπούνται σε αυτή τα δύο τρίτα (2/3) του καταβεβλημένου μετοχικού κεφαλαίου της Εταιρείας. Μη συ-
ντελεσθείσης της εν λόγω απαρτίας η Γενική Συνέλευση
προσκαλείται και συνέρχεται εκ νέου κατά τις διατάξεις
του Κ.Ν.2190/1920 και του Καταστατικού, βρίσκεται δε
σε απαρτία και συνεδριάζει έγκυρα επί των θεμάτων της
αρχικής ημερήσιας διάταξης, όταν εκπροσωπείται σε
αυτή το ένα δεύτερο (1/2) του καταβεβλημένου μετοχικού κεφαλαίου της Εταιρείας.
β) Πάντοτε πλειοψηφία των πέντε έκτων (5/6) των ψήφων που εκπροσωπούνται στη Γενική Συνέλευση.
ΚΕΦΑΛΑΙΟ V
ΔΙΟΙΚΗΤΙΚΟ ΣΥΜΒΟΥΛΙΟ
ΑΡΘΡΟ 12ο
Σύνθεση και Συγκρότηση του Διοικητικού Συμβουλίου
1. Η εταιρεία διοικείται από Διοικητικό Συμβούλιο, που
αποτελείται από τρεις (3) έως πέντε (5) συμβούλους.
2. Με την επιφύλαξη της επόμενης παραγράφου του
παρόντος άρθρου, τα μέλη του Διοικητικού Συμβουλίου
εκλέγονται από την Γενική Συνέλευση των μετόχων της
εταιρείας για τριετή θητεία, που παρατείνεται αυτόματα μέχρι την πρώτη τακτική Γενική Συνέλευση μετά την
λήξη της θητείας τους, η οποία δεν μπορεί όμως να περάσει την τετραετία.
3. Ο μέτοχος της εταιρείας Αμοιβαίο Κεφάλαιο Επιχειρηματικών Συμμετοχών με την επωνυμία «Piraeus Taneo
Capital Fund Αμοιβαίο Κεφάλαιο Επιχειρηματικών Συμμετοχών», εφόσον κατέχει μετοχές που εκπροσωπούν
ποσοστό τουλάχιστον 10% του συνολικού μετοχικού
κεφαλαίου της εταιρείας, έχει το δικαίωμα να διορίζει
ένα (1) μέλος του Διοικητικού Συμβουλίου. Η άσκηση του
δικαιώματος αυτού πραγματοποιείται με γνωστοποίηση
από τον ως άνω μέτοχο του διορισμού του συμβούλου
προς την εταιρεία τρείς (3) πλήρεις ημέρες πριν από τη
συνεδρίαση της γενικής συνέλευσης, η οποία περιορίζεται στην περίπτωση αυτή στην εκλογή των υπολοίπων
συμβούλων.
4. Τα μέλη του Διοικητικού Συμβουλίου, μέτοχοι ή μη
μέτοχοι,είναι πάντοτε επανεκλέξιμα και ελεύθερα ανακλητά.
5. Ο ακριβής αριθμός των μελών καθορίζεται από τη
γενική συνέλευση, η οποία μπορεί να εκλέγει και αναπληρωματικά μέλη. Μέλος του διοικητικού συμβουλίου
μπορεί να είναι και νομικό πρόσωπο, το οποίο συμμετέχει στις συνεδριάσεις δια του εκπροσώπου του.
ΑΡΘΡΟ 13ο
Συγκρότηση Διοικητικού Συμβουλίου
1. Το Διοικητικό Συμβούλιο αμέσως μετά την εκλογή
του συγκαλούμενο από τον πρεσβύτερο των εκλεγμένων Συμβούλων, συνέρχεται και συγκροτείται σε σώμα,
εκλέγοντας τον Πρόεδρο και τον Αντιπρόεδρό του.
2. Το Διοικητικό Συμβούλιο μπορεί να εκλέγει ένα ή
δύο Διευθύνοντες Συμβούλους από τα μέλη του και
μόνο, καθορίζοντας συγχρόνως και τις αρμοδιότητές
τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1583/19.05.2016
3. Ο Πρόεδρος του Διοικητικού Συμβουλίου διευθύνει
τις συνεδριάσεις. Τον Πρόεδρο, όταν απουσιάζει ή κωλύεται, αναπληρώνει σε όλη την έκταση των αρμοδιοτή-
των του ο Αντιπρόεδρος και αυτόν, όταν κωλύεται, μετά
από απόφαση του Διοικητικού Συμβουλίου, ο Διευθύνων
Σύμβουλος. Το Διοικητικό Συμβούλιο εκλέγει και το πρόσωπο που είναι εξουσιοδοτημένο για την παραλαβή των
προς την εταιρεία κοινοποιουμένων εγγράφων.
ΑΡΘΡΟ 14ο
Αναπλήρωση μέλους Διοικητικού Συμβουλίου
1. Σε περίπτωση παραίτησης, θανάτου ή με οποιονδήποτε άλλο τρόπο απώλειας της ιδιότητας μέλους ή
μελών του διοικητικού συμβουλίου, τα μέλη αυτά αντικαθίστανται προσωρινά από τα αναπληρωματικά μέλη που
έχει εκλέξει η Γενική Συνέλευση. Αν η Γενική Συνέλευση
δεν έχει εκλέξει αναπληρωματικά μέλη του διοικητικού
συμβουλίου, ή αυτά δεν επαρκούν για την κάλυψη όλων
των κενών θέσεων ή για οποιονδήποτε άλλο λόγο η αναπλήρωση δεν είναι εφικτή από τα αναπληρωματικά μέλη,
τότε τα υπόλοιπα μέλη του Διοικητικού Συμβουλίου
μπορούν να συνεχίσουν τη διαχείριση και την εκπροσώπηση της Εταιρείας και χωρίς την αντικατάσταση των
ελλειπόντων μελών, με την προϋπόθεση ότι ο αριθμός
των απομενόντων μελών είναι τουλάχιστον τρία (3) και
υπερβαίνει το ήμισυ των μελών, όπως είχαν πριν από την
επέλευση των ανωτέρω γεγονότων.
2. Σε κάθε περίπτωση, τα απομένοντα μέλη του Διοικητικού Συμβουλίου, εφόσον είναι τουλάχιστον τρία,
μπορούν να εκλέξουν μέλη αυτού σε αντικατάσταση
μελών που παραιτήθηκαν, απέθαναν ή απώλεσαν την ιδιότητά τους με οποιονδήποτε άλλο τρόπο. Η εκλογή αυτή
είναι δυνατή με την προϋπόθεση ότι η αναπλήρωση των
παραπάνω μελών δεν είναι εφικτή από αναπληρωματικά
μέλη, που έχουν τυχόν εκλεγεί από τη γενική συνέλευση.
Η ανωτέρω εκλογή ισχύει για το υπόλοιπο της θητείας
του μέλους που αντικαθίσταται, η δε απόφαση της εκλογής αυτής υποβάλλεται στη δημοσιότητα που ορίζει ο
νόμος και ανακοινώνεται από το διοικητικό συμβούλιο
στην αμέσως προσεχή γενική συνέλευση, η οποία μπορεί
να αντικαταστήσει τους εκλεγέντες, ακόμη και αν δεν
έχει αναγραφεί σχετικό θέμα στην ημερήσια διάταξη.
3. Σε κάθε περίπτωση, τα απομένοντα μέλη του διοικητικού συμβουλίου, ανεξάρτητα από τον αριθμό τους,
μπορούν να προβούν σε σύγκληση γενικής συνέλευσης
με αποκλειστικό σκοπό την εκλογή νέου διοικητικού
συμβουλίου.
ΑΡΘΡΟ 15ο
Αρμοδιότητες Διοικητικού Συμβουλίου
1. Το διοικητικό συμβούλιο αποφασίζει για κάθε πράξη
που αφορά τη διαχείριση και εκπροσώπηση και εν γένει
την επιδίωξη του σκοπού της Εταιρείας.
2. Με απόφασή του το διοικητικό συμβούλιο μπορεί
να ορίζει θέματα ή να αναθέτει την άσκηση εξουσιών ή
αρμοδιοτήτων, συνολικά ή μερικά, σε ένα ή περισσότερα μέλη του, διευθυντές, υπαλλήλους της Εταιρείας ή
τρίτους ή και να ορίζει ειδικές επιτροπές στις οποίες θα
αναθέτει συγκεκριμένα καθήκοντα.
3. Το διοικητικό συμβούλιο δύναται να ορίζει ένα ή
περισσότερα πρόσωπα μη μέλη του τα οποία θα ασκούν
τον εσωτερικό έλεγχο της Εταιρείας καθώς και να αναθέτει σε μέλη του την εποπτεία των προσώπων αυτών.
ΑΡΘΡΟ 16ο
Συνεδριάσεις του διοικητικού συμβουλίου Λήψη αποφάσεων
1. Το διοικητικό συμβούλιο συνεδριάζει στην έδρα
της Εταιρείας οποτεδήποτε επιβάλλεται εκ του νόμου ή
του παρόντος καταστατικού ή όποτε άλλοτε οι ανάγκες
της Εταιρείας το απαιτούν, ύστερα από πρόσκληση του
προέδρου του. Η συνεδρίαση μπορεί να γίνεται και με
τηλεδιάσκεψη.
2. Το διοικητικό συμβούλιο βρίσκεται σε απαρτία και
συνεδριάζει έγκυρα, όταν παρίστανται ή αντιπροσωπεύονται σε αυτό το ήμισυ πλέον ενός των συμβούλων,
ουδέποτε όμως ο αριθμός των παρόντων συμβούλων
δύναται να είναι μικρότερος των τριών (3). Προς εξεύρεση του αριθμού απαρτίας παραλείπεται τυχόν προ-
κύπτον κλάσμα.
3. Οι αποφάσεις του διοικητικού συμβουλίου λαμβάνονται έγκυρα με απόλυτη πλειοψηφία των παρόντων και
αντιπροσωπευομένων μελών, εκτός αν ορίζεται διαφορετικά στο παρόν καταστατικό. Σε περίπτωση ισοψηφίας
δεν υπερισχύει η ψήφος του Προέδρου.
4. Ειδικά για τα κάτωθι θέματα το Διοικητικό Συμβούλιο βρίσκεται σε απαρτία και συνεδριάζει έγκυρα, όταν
παρίστανται ή αντιπροσωπεύονται σε αυτό τουλάχιστον
τα 5/6 των μελών του και αποφασίζει έγκυρα, εφόσον η
απόφαση λαμβάνεται με τη σύμφωνη γνώμη τουλάχιστον των 5/6 των μελών που συμμετέχουν ή εκπροσω-
πούνται στην συνεδρίασή του:
i. Παραχώρηση άδειας για την καταχώριση / εγγραφή
κάθε προσώπου ως μετόχου της Εταιρείας στο οικείο
βιβλίο της, καθώς και τη με οποιονδήποτε τρόπο και σε
καθοιονδήποτε μεταβίβαση μετοχών της Εταιρείας, σε
όποιες περιπτώσεις τέτοια άδεια απαιτείται.
ii. Εκχώρηση, δέσμευση / ενεχυρίαση ή με οποιονδήποτε τρόπο επιβάρυνση ή παραχώρηση οποιασδήποτε
ενοχικής εξασφάλισης ή εμπράγματης ασφάλειας επί
οποιουδήποτε σημαντικού στοιχείου ενεργητικού της
Εταιρείας και κάθε δικαιώματος πνευματικής ιδιοκτησίας.
iii. Απόκτηση ή μεταβίβαση οποιασδήποτε άλλης εταιρείας ή επιχείρησης, συμπεριλαμβανομένης της από-
κτησης ή της εκχώρησης συμμετοχής σε αυτή, ιδίως δε
δημιουργία ή κατοχή μετοχών σε οποιαδήποτε εταιρεία,
πώληση μετοχών θυγατρικής εταιρείας ή πώληση όλων
ή του μεγαλύτερου μέρους των στοιχείων ενεργητικού
θυγατρικής εταιρείας που δεν περιλαμβάνονται στο
εγκεκριμένο επιχειρηματικό σχέδιο ή στο εκάστοτε
εγκεκριμένο ετήσιο προϋπολογισμό.
iν. Απόκτηση ή επένδυση με κάθε νόμιμο μέσο σε
οποιαδήποτε περιουσιακά στοιχεία/ κάθε περιουσιακό
στοιχείο/ κάθε στοιχείο ενεργητικού που δεν περιλαμβάνονται στο εγκεκριμένο επιχειρηματικό σχέδιο ή στο
εκάστοτε εγκεκριμένο ετήσιο προϋπολογισμό θυγατρικών ή συγγενών εταιριών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1583/19.05.2016
ν. Εκχώρηση, δέσμευση/ενεχυρίαση, ή με οποιονδήποτε τρόπο επιβάρυνση ή παραχώρηση οποιασδήποτε
εμπράγματης ασφάλειας επί οποιουδήποτε στοιχείου
ενεργητικού της εταιρείας ή συγγενών εταιριών ποσού
άνω των 100.000 Ευρώ.
νi. Απόκτηση, ή συμμετοχή σε οποιαδήποτε άλλη
εταιρεία (ενέργεια / πράξη που δεν περιλαμβάνεται στο
εγκεκριμένο επιχειρηματικό πλάνο (ΒΡ) ή στο εκάστοτε
εγκεκριμένο ετήσιο προϋπολογισμό).
νii. Εκποίηση οποιουδήποτε περιουσιακού στοιχείου
συνολικής αξίας μεγαλύτερης των 100.000 της εταιρείας,
συμπεριλαμβανομένων και των συγγενών εταιριών. Για
το σκοπό της παρούσας υπολογίζεται η συνολική αξία
επιμέρους συναλλαγών ανά περιουσιακό στοιχείο.
viii. Πραγματοποίηση οποιωνδήποτε άλλων εξόδων/
δαπανών άνω των 100.000 ευρώ. (πλην των τρεχουσών
εγκεκριμένων δαπανών σύμφωνα με το εγκεκριμένο επιχειρηματικό σχέδιο ή στο εκάστοτε εγκεκριμένο ετήσιο
προϋπολογισμό, πχ. Μισθοδοσία, εισφορές Ι ΚΑ, κλπ). Για
το σκοπό της παρούσας υπολογίζεται η συνολική αξία
επιμέρους συναλλαγών ανά δαπάνη.
ix. Σύναψη πάσης φύσεως δανείου ή γραμμής πίστωσης άνω των 300.000 ευρώ η επιβάρυνσης των όρων των
υφιστάμενων δανείων ή / και γραμμών πίστωσης. Εξαιρούνται ανανεώσεις υφιστάμενων γραμμών πίστωσης με
τους υπάρχοντες όρους καθώς και οι συμβάσεις leasing
ή ειδικών γραμμών πίστωσης που περιλαμβάνονται στο
εγκεκριμένο επιχειρηματικό σχέδιο ή στο εκάστοτε εγκεκριμένο ετήσιο προϋπολογισμό
x. Έγκριση επιχειρηματικού σχεδίου ή /και ετήσιου
προϋπολογισμού.
xi. Πρόταση για διανομή μερίσματος
xii. Διανομή προμερίσματος
xiii.Παροχή αμοιβών στελεχών εκτός εγκεκριμένου
προϋπολογισμού.
xiv. Παραίτηση από αξιώσεις κατά μελών ΔΣ ή διευθυντικών στελεχών.
ΑΡΘΡΟ 17o
Απαγόρευση ανταγωνισμού
1. Απαγορεύεται στα μέλη του Διοικητικού Συμβουλίου της Εταιρείας που συμμετέχουν με οποιονδήποτε
τρόπο στη διεύθυνση της Εταιρείας, καθώς και στους
Διευθυντές αυτής, να ενεργούν χωρίς άδεια της Γενικής
Συνέλευσης για δικό τους λογαριασμό ή για λογαριασμό τρίτων, πράξεις που υπάγονται σε κάποιον από τους
σκοπούς που επιδιώκει η Εταιρεία και να μετέχουν ως
ομόρρυθμοι εταίροι σε εταιρίες που επιδιώκουν τέτοιους
σκοπούς. Κατ’ εξαίρεση, επιτρέπεται στα μέλη του Διοικητικού Συμβουλίου της Εταιρείας που συμμετέχουν
με οποιονδήποτε τρόπο στη διεύθυνση της Εταιρείας,
καθώς και στους Διευθυντές αυτής να συμμετέχουν στα
διοικητικά συμβούλια και στη διεύθυνση εταιριών που
είναι συνδεδεμένες με την Εταιρεία, σύμφωνα με την
έννοια του άρθρου 42 (ε) παραγρ. 5 του K.N. 2190/1920,
καθώς και σε εταιρίες, στις οποίες επενδύει το Αμοιβαίο
Κεφάλαιο Επιχειρηματικών Συμμετοχών με την επωνυμία
«Piraeus Taneo Capital Fund Αμοιβαίο Κεφάλαιο Επιχειρηματικών Συμμετοχών».
2. Σε περίπτωση παράβασης της πιο πάνω απαγόρευσης ισχύουν τα προβλεπόμενα στις παραγράφους 2 και 3
του άρθρου 23 του κ.ν. 2190/1920, όπως εκάστοτε ισχύει.
ΚΕΦΑΛΑΙΟ VI
ΕΛΕΓΧΟΣ
ΑΡΘΡΟ 18o
Ελεγκτές
1. Προκειμένου να ληφθεί έγκυρα απόφαση από την
Γενική Συνέλευση σχετικά με τους ετήσιους λογαριασμούς (ετήσιες οικονομικές καταστάσεις), αυτοί θα πρέ-
πει να έχουν ελεγχθεί προηγουμένως από από ορκωτό
ελεγκτή λογιστή, ο οποίος μαζί με τον αναπληρωτή του,
ορίζεται με απόφαση της γενικής συνέλευσης.
ΚΕΦΑΛΑΙΟ VII
ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣΚΕΡΔΟΖΗΜΙΕΣ
ΑΡΘΡΟ 19o
Εταιρική Χρήση
Η εταιρική χρήση είναι δωδεκάμηνης διάρκειας και
αρχίζει την πρώτη (1η) Ιανουαρίου κάθε χρόνου και λήγει στις τριάντα μία (31) Δεκεμβρίου του ιδίου χρόνου.
Εξαιρετικά η πρώτη εταιρική χρήση αρχίζει από την
καταχώρηση στο οικείο μητρώο Ανωνύμων Εταιρειών
της Διοικητικής απόφασης για την παροχή αδείας σύστασης της παρούσας εταιρείας και την έγκριση του
παρόντος Καταστατικού και θα λήξει στις τριάντα μία
(31) Δεκεμβρίου 2001.
ΑΡΘΡΟ 20ο
Ετήσιες οικονομικές καταστάσεις και οι
δημοσιεύσεις τους
Στο τέλος κάθε εταιρικής χρήσεως το Διοικητικό Συμβούλιο καταρτίζει τις ετήσιες οικονομικές καταστάσεις
σύμφωνα με την ισχύουσα νομοθεσία, οι οποίες υποβάλλονται για έγκριση από την τακτική γενική συνέλευση,
η οποία συνέρχεται κάθε φορά μετά το τέλος της αντίστοιχης εταιρικής χρήσης.
ΑΡΘΡΟ 21o
Διάθεση κερδών
Η διανομή των καθαρών κερδών γίνεται μετά από απόφαση της Γενικής Συνέλευσης σύμφωνα με όσα ο νόμος
και το παρόν καταστατικό ορίζουν.
ΚΕΦΑΛΑΙΟ VIII
ΔΙΑΛΥΣΗ-ΕΚΚΑΘΑΡΙΣΗ -ΔΙΚΑΙΩΜΑ ΕΞΟΔΟΥ
ΑΡΘΡΟ 22ο
Λόγοι λύσης της Εταιρείας
Η Εταιρεία λύεται για τους λόγους που προβλέπονται
στο νόμο
ΑΡΘΡΟ 23o
Εκκαθάριση
1. Εκτός από την περίπτωση της πτώχευσης, τη λύση
της Εταιρείας ακολουθεί η εκκαθάρισή της. Στην περίΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1583/19.05.2016
πτωση λύσης της Εταιρείας με απόφαση της Γενικής
Συνέλευσης, η Γενική Συνέλευση, με την ίδια απόφαση,
ορίζει τρεις (3) εκκαθαριστές. Ο διορισμός των εκκαθαριστών συνεπάγεται αυτοδίκαια την παύση της εξουσίας
των μελών του Διοικητικού Συμβουλίου.
2. Οι εκκαθαριστές που ορίζονται από τη Γενική Συνέλευση, οφείλουν, μόλις αναλάβουν τα καθήκοντά τους
να κάνουν απογραφή της εταιρικής περιουσίας και να
δημοσιεύσουν στον τύπο και στο Τεύχος Ανωνύμων Εταιριών και Εταιρειών Περιορισμένης Ευθύνης της Εφημερί-
δας της Κυβερνήσεως ισολογισμό, του οποίου αντίτυπο
υποβάλλεται στην αρμόδια εποπτεύουσα αρχή. Επίσης
δημοσιεύουν κάθε χρόνο ισολογισμό, σύμφωνα με το
άρθρο 7 (α) Κ.Ν. 2190/1920, όπως ισχύει.
3. Την ίδια υποχρέωση έχουν οι εκκαθαριστές και όταν
λήξει η εκκαθάριση.
4. Οι εκκαθαριστές οφείλουν να περατώσουν, χωρίς
καθυστέρηση, τις εκκρεμείς υποθέσεις της Εταιρείας να
μετατρέψουν σε χρήμα την εταιρική περιουσία να εξοφλήσουν τα χρέη της και να εισπράξουν τις απαιτήσεις
της. Δύνανται να προβούν στη διενέργεια και νέων πράξεων, εφόσον με αυτές εξυπηρετούνται η εκκαθάριση
και το εταιρικό συμφέρον.
5. Οι εκκαθαριστές δύνανται να εκποιήσουν ακίνητα
της Εταιρείας, την επιχείρηση στο σύνολό της, καθώς
και μεμονωμένα πάγια στοιχεία της, μετά την πάροδο
τεσσάρων (4) μηνών από τη λύση της. Εντός της προθεσμίας των τεσσάρων (4) μηνών από τη λύση της
Εταιρείας, κάθε μέτοχος ή δανειστής μπορεί να ζητήσει
από το αρμόδιο δικαστήριο της έδρας της Εταιρείας να
καθορίσει, με απόφασή του, την κατώτερη τιμή πώλησης των ακινήτων ή του συνόλου της Εταιρείας. Αυτή η
απόφαση δεσμεύει τους εκκαθαριστές και δεν υπόκειται
σε ένδικα μέσα.
6. Οι ετήσιες οικονομικές καταστάσεις, καθώς και οι
οικονομικές καταστάσεις πέρατος της εκκαθάρισης,
εγκρίνονται από τη Γενική Συνέλευση. Κάθε χρόνο, τα
αποτελέσματα της εκκαθάρισης υποβάλλονται στη Γενική Συνέλευση των μετόχων, με έκθεση των αιτίων που
παρεμπόδισαν το πέρας της εκκαθάρισης.
7. Μετά το πέρας της εκκαθάρισης, οι εκκαθαριστές
καταρτίζουν τις τελικές οικονομικές καταστάσεις, τις
οποίες δημοσιεύουν όπως προβλέπεται στο άρθρο 43
(β) παραγ. 5 Κ.Ν. 2190/1920, αποδίδουν τις εισφορές των
μετόχων, καθώς και τα υπέρ το άρτιο ποσά, που είχαν
τυχόν καταβληθεί και διανέμουν το υπόλοιπο προϊόν της
εκκαθάρισης της εταιρικής περιουσίας στους μετόχους,
κατά το λόγο της συμμετοχής τους στο καταβεβλημένο
μετοχικό κεφάλαιο.
8. Στους εκκαθαριστές εφαρμόζονται αναλόγως οι
διατάξεις για το Διοικητικό Συμβούλιο. Οι συζητήσεις
και οι αποφάσεις των εκκαθαριστών καταχωρούνται
περιληπτικά στο βιβλίο πρακτικών του Διοικητικού
Συμβουλίου.
9. Κατά τα λοιπά η εκκαθάριση διενεργείται σύμφωνα
με το άρθρο 49 του Κ.Ν. 2190/1920.
Άρθρο 24ο
Δικαίωμα εξόδου
Σε περίπτωση:
(α) παράβασης ουσιώδους όρου («Key Term») της από
5 Ιουλίου 2013 εξωεταιρικής συμφωνίας της Εταιρείας
«INACCESS NETWORKS S.A. Shareholder’s Agreement»,
όπως αυτοί ορίζονται εκεί, ή/και
(β) καταγγελίας εκ μέρους της Εταιρείας ή οποιουδήποτε μετόχου, πλην του μετόχου ασκούντος το δικαίωμα
του παρόντος άρθρου, της από 5 Ιουλίου 2013 εξωεταιρικής συμφωνίας της Εταιρείας «INACCESS NETWORKS
S.A. Shareholder’s Agreement», ή/και
(γ) συγχώνευσης ή εξαγοράς, οποιουδήποτε εκ των μετόχων της Εταιρείας ή μετόχων των μετόχων αυτής συμ-
βαλλομένων εταιριών της από 5 Ιουλίου 2013 εξωεταιρικής συμφωνίας της Εταιρείας «INACCESS NETWORKS S.A.
Shareholder’s Agreement» που θα έχει ως αποτέλεσμα
οι μέτοχοι της εν λόγω εταιρείας να μην κατέχουν τον
έλεγχο αυτής όπως αυτός ορίζεται στον Κ.Ν. 2190/1920
ή πώλησης της εν λόγω εταιρείας, ή πτώχευσης, εκκαθάρισης αυτής, αναγκαστικής ή μη, παύσης πληρωμής
επαπειλούμενης ή μη, ένταξής της σε οποιασδήποτε
μορφής διαδικασία συνδιαλλαγής με τους πιστωτές
της, ο μέτοχος με την επωνυμία Piraeus TANEO Capital
Fund Αμοιβαίο κεφάλαιο επιχειρηματικών συμμετοχών,
για όσο διάστημα παραμένει μέτοχος της Εταιρείας, θα
έχει σύμφωνα με το άρθρο 49Α του ΚΝ. 2190/1920 το
δικαίωμα να ζητήσει την Εξαγορά του συνόλου των μετοχών του από την Εταιρεία, με αγωγή του, η οποία θα
πρέπει να ασκηθεί εντός προθεσμίας ενός (1) έτους από
τότε που θα πληροφορηθεί τα ανωτέρω γεγονότα και
θα γνωστοποιήσει εγγράφως στην Εταιρεία το γεγονός
της ως άνω γνώσης του και της πρόθεσης άσκησης του
δικαιώματος εξαγοράς, με τίμημα που ρητά συμφωνείται
από σήμερα ως δίκαιο και εύλογο ίσο με το υψηλότερο
ανάμεσα:
α) στην τιμή διάθεσης με την οποία απέκτησε το σύνολο των μετοχών που κατέχει κατά το χρόνο άσκησης
του δικαιώματος του παρόντος άρθρου ο μέτοχος συμπεριλαμβανομένου οποιασδήποτε διαφορές υπέρ το
άρτιο, καθώς και όλων των συσσωρευμένων αλλά μη
διανεμηθέντων μερισμάτων από την τρέχουσα και όλες
τις προηγούμενες εταιρικές χρήσεις,
β) την τιμή διάθεσης ή πώλησης ή ανταλλαγής ανά
μετοχή συμπεριλαμβανομένης τυχόν διαφοράς υπέρ
το άρτιο, που προηγείται της άσκησης του δικαιώματος
του παρόντος άρθρου, επί του συνόλου των μετοχών
που κατέχει κατά το χρόνο άσκησης του δικαιώματος
του παρόντος άρθρου ο μέτοχος και
γ) την τιμή που θα καθορίσει ανεξάρτητος εκτιμητής
που ορίζεται από τη Γενική Συνέλευση της Εταιρείας με
την αυξημένη απαρτία και πλειοψηφία του άρθρου 12
του παρόντος καταστατικού, η οποία συγκαλείται για το
σκοπό αυτό από το Διοικητικό Συμβούλιο εντός 30 ημερών από την επέλευση σε αυτό της γνωστοποίησης του
μετόχου κατά την παράγραφο 2 του παρόντος άρθρου,
άλλως από το δικαστήριο στο πλαίσιο της αγωγής του
κατά τα οριζόμενα στην παράγραφο 2 του παρόντος
άρθρου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1583/19.05.2016
ΚΕΦΑΛΑΙΟ IX
ΓΕΝΙΚΗ ΔΙΑΤΑΞΗ
ΑΡΘΡΟ 25ο
Για όσα θέματα δεν ρυθμίζει το παρόν καταστατικό
ισχύουν οι διατάξεις του Κωδ. Νόμου 2190/1920, όπως
αυτός τροποποιηθείς ισχύει σήμερα.
Την ίδια ημερομηνία καταχωρίστηκε (χωρίς έλεγχο
βάσει του Ν. 3604/2007) και ολόκληρο το νέο κείμενο
του καταστατικού της εταιρείας, όπως ισχύει μετά και
την κατά τα ανωτέρω τροποποίησή του.
Αθήνα, 14 Απριλίου 2016
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1583/19.05.2016
Την ευθύνη για την εκτύπωση, διαχείριση και κυκλοφορία των φύλλων της Εφημερίδας της
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Tυπογραφείο το
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικητικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των
εκτυπωτικών αναγκών του Δημοσίου. (Ν. 3469/2006, Α΄ 131).
ùõìöê÷îê÷ õôù õçöêûêî øô êíòîïô øùõôéöçúêîô
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με
αυτά, διατίθενται δωρεάν από την ιστοσελίδα www.et.gr. Για τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο-
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη
συμπλήρωση ειδικής φόρμας.
Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα
ΚΕΠ, ενώ για ετήσια συνδρομή από το τμήμα Συνδρομητών. Tο κόστος για ασπρόμαυρο ΦΕΚ
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή
μέρος αυτού.
Τρόπος αποστολής κειμένων προς δημοσίευση
-  Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς
του δημόσιου τομέα, αποστέλλονται στην διεύθυνση webmaster.et@et.gr με  χρήση
προηγμένης ψηφιακής υπογραφής και χρονοσήμανσης.
-  Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική διεύθυνση dds@et.gr με τη χρήση απλού ηλεκτρονικού ταχυδρομείου.
-  Κατ’ εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογραφή, μπορούν να αποστέλλουν ταχυδρομικά ή να καταθέτουν  με εκπρόσωπό τους κείμε-
να προς δημοσίευση αποτυπωμένα σε χαρτί, στο Τμήμα Παραλαβής Δημοσιευτέας Ύλης.
Πληροφορίες σχετικά με την αποστολή/κατάθεση εγγράφων προς δημοσίευση, την
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). Τον ΚΑΔ εκδίδει το Εθνικό Tυπογραφείο για όλα τα κείμενα που
πληρούν τις προϋποθέσεις δημοσίευσης.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους
αλληλογραφίας, κ.ά. Επίσης σχεδιάζει και κατασκευάζει σφραγίδες.
Eõîïôîòòîç ñê øô êíòîïô øùõôéöçúêîô
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Πωλήσεων: (Ισόγειο, τηλ. 210 5279178 - 180)
Συνδρομητών: (Ημιόροφος, τηλ. 210 5279136)
Πληροφοριών: (Ισόγειο, Γρ. 3 και τηλεφ. κέντρο 210 5279000)
Παραλαβής Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστοσελίδα: www.et.gr
Πληροφορίες σχετικά με την λειτουργία
της ιστοσελίδας:  helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr

[Source: 20161101583.pdf | Tokens: 50151]